ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 192.88 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 19.70 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,92,88,44,535
|
|
शेष टीके
|
|
19,70,98,585
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 192.88 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 19.70 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
कोयला मंत्रालय
कोयला मंत्रालय द्वारा ग्रामीण विद्युतीकरण विकास पर व्याख्यान का आयोजन
आजादी का अमृत महोत्सव प्रतिष्ठित सप्ताह समारोह के भाग के रूप में
स्वतंत्रता के 75 वर्षों तथा भारत के अमृत काल में प्रवेश करने का समारोह मनाने के लिए, कोयला मंत्रालय ‘आजादी का अमृत महोत्सव’ प्रतिष्ठित सप्ताह समारोह के हिस्से के रूप में 7 मार्च से 11 मार्च, 2022 तक देशभर में विशेष समारोह तथा कार्यक्रमों का आयोजन किया जा रहा है।
मंत्रालय में आयोजित होने वाले प्रतिष्ठित सप्ताह समारोह ने आज अचीवमेंट्स@75 थीम के साथ अपने चौथे दिन में प्रवेश किया। कोयला मंत्रालय और सीपीएसयू के वरिष्ठ अधिकारियों की उपस्थिति में जेएनयू प्रोफेसर, अतुल कुमार ने "भारत में ग्रामीण विद्युतीकरण प्रक्रिया का विकास: एक ऐतिहासिक परिप्रेक्ष्य" विषय पर वर्चुअल माध्यम से एक व्याख्यान दिया।
मंत्रालय में अचीवमेंट्स@75 थीम पर एक कविता प्रतियोगिता का भी आयोजन किया गया। इस कार्यक्रम में बड़ी संख्या में मंत्रालय के अधिकारी शामिल हुए।
मंत्रालय द्वारा रक्तदान शिविर के दूसरे चरण का आयोजन किया गया और एकेएएम प्रतिष्ठित सप्ताह समारोह के उद्घाटन वाले दिन की तरह ही कर्मचारियों द्वारा बड़ी संख्या में रक्तदान किया गया।
एकेएएम प्रतिष्ठित सप्ताह समारोह 11 मार्च 2022 तक चलेगा, जिसमें पूरे सप्ताह तक कई प्रकार के कार्यक्रमों और गतिविधियों का आयोजन करने की योजना बनाई गई है।
भारत सरकार द्वारा भारत के भव्य इतिहास और प्रगतिशील भारत के 75 वर्षों को चिह्नित करने के लिए, भारतीय स्वतंत्रता के 75वें वर्ष में "आजादी का अमृत महोत्सव" मनाया जा रहा है। आजादी का अमृत महोत्सव की आधिकारिक शुरूआत स्वतंत्रता की 75वीं वर्षगांठ को मनाने के लिए 75 सप्ताह की उलटी गिनती के साथ 12 मार्च, 2021 को हुई और इसका समापन 15 अगस्त 2023 को होगा।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 189.81 करोड़ से अधिक टीके लगाए जा चुके हैं
12-14 आयु वर्ग में 2.99 करोड़ से अधिक खुराकें लगाई गई
भारत में कोरोना के सक्रिय मामले 19,688 हैं
पिछले 24 घंटों में 3,545 नए मामले सामने आए
स्वस्थ होने की वर्तमान दर 98.74 प्रतिशत
साप्ताहिक सक्रिय मामलों की दर 0.79 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 189.81 करोड़  से अधिक हो गया। इस उपलब्धि को 2,35,44,994 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च,2022 को प्रारंभ हुआ था। अब तक 2.99 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल,2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,05,505
|
|
दूसरी खुराक
|
|
1,00,21,230
|
|
प्रीकॉशन खुराक
|
|
48,82,761
|
|
अग्रिम पंक्ति के कर्मी
|
|
पहली खुराक
|
|
1,84,16,372
|
|
दूसरी खुराक
|
|
1,75,47,929
|
||
|
प्रीकॉशन खुराक
|
|
78,10,574
|
|
12-14 वर्ष आयु वर्ग
|
|
पहली खुराक
|
|
2,99,46,931
|
|
दूसरी खुराक
|
|
88,48,920
|
|
15-18 वर्ष आयु वर्ग
|
|
पहली खुराक
|
|
5,86,32,450
|
|
दूसरी खुराक
|
|
4,28,97,083
|
|
18-44 वर्ष आयु वर्ग
|
|
पहली खुराक
|
|
55,59,72,104
|
|
दूसरी खुराक
|
|
48,04,83,216
|
|
प्रीकॉशन खुराक
|
|
2,34,305
|
|
45-59 वर्ष आयु वर्ग
|
|
पहली खुराक
|
|
20,29,75,086
|
|
दूसरी खुराक
|
|
18,85,35,769
|
|
प्रीकॉशन खुराक
|
|
7,16,433
|
|
60 वर्ष से अधिक आयु वर्ग
|
|
पहली खुराक
|
|
12,69,06,067
|
|
दूसरी खुराक
|
|
11,74,76,961
|
|
प्रीकॉशन खुराक
|
|
1,54,42,999
|
|
प्रीकॉशन खुराक
|
||
|
2,90,87,072
|
|
कुल
|
|
|
|
1,89,81,52,695
भारत में सक्रिय मामले आज 19,688 हैं। सक्रिय मामले, कुल पॉजिटिव मामलों के 0.05 प्रतिशत हैं।
नतीजतन, भारत में स्वस्थ होने की दर 98.74 प्रतिशत है।पिछले 24 घंटों में 3,549 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,25,51,248 हो गई है।
बीते 24 घंटे में कोरोना के 3,545 नए मामले सामने आएं।
पिछले 24 घंटों में कुल 4,65,918 जांच की गई हैं। भारत ने अब तक कुल 83.98 करोड़ से अधिक  जांच की गई हैं।
देश में साप्ताहिक पुष्टि वाले मामलों की दर 0.79 प्रतिशत है और दैनिक रूप से पुष्टि वाले मामलों की दर भी 0.76 प्रतिशत है।
सामाजिक न्याय एवं अधिकारिता मंत्रालय
विश्व सिकल सेल जागरूकता दिवस मनाया गया
सिकल सेल रोग  और विश्वभर में व्यक्तियों, परिवारों एवं समुदायों पर इसके प्रभाव के बारे में जागरूकता बढ़ाने के लिए प्रत्येक वर्ष 19 जून को विश्व सिकल सेल जागरूकता दिवस मनाया जाता है। सिकल सेल रोग एक आनुवंशिक रक्त विकार है, जो असामान्य लाल रक्त कोशिकाओं की विशेषता है जो अर्धचंद्र या हंसुआ का आकार लेते हैं तथा ये अनियमित आकार की कोशिकाएं रक्त वाहिकाओं में अवरोध पैदा कर सकती हैं, जिससे विभिन्न प्रकार की स्वास्थ्य जटिलताएं हो सकती है। इस वर्ष विश्व सिकल रोग दिवस का विषय 'वैश्विक सिकल सेल समुदायों को बनाना और मजबूत करना, नवजात शिशु की स्क्रीनिंग को औपचारिक बनाना तथा अपनी सिकल सेल रोग की स्थिति जानना’ है। इस वर्ष का विषय सिकल सेल रोग से लड़ने में शिशुओं तथा वयस्कों में जीनोटाइप को समझने के लिए पहले चरण को पहचानने के बारे में है। यह विषय सिकल सेल रोग की स्थिति की पहचान करने में उन्नत तकनीक का उपयोग करने का भी आग्रह करता है। सामाजिक न्याय और अधिकारिता मंत्रालय के अंतर्गत दिव्यांगजन सशक्तिकरण विभाग  देश के दिव्यांगजनों के सभी विकास कार्यक्रम की देख-रेख करने वाला नोडल निकाय है। विभाग ने जुड़े हुए संस्थानों के माध्यम से जनता के बीच सिकल सेल रोग के बारे में जागरूकता पैदा करने के विजन के साथ पूरे भारत में 30 से अधिक स्थानों पर विभिन्न कार्यक्रमों का आयोजन करके विश्व सिकल सेल रोग दिवस मनाया। पूरे देश में विश्व सिकल सेल रोग दिवस जागरूकता सृजन कार्यक्रमों, संगोष्ठियों और कार्यशालाओं, राष्ट्रीय स्तर पर ऑनलाइन प्रश्नोत्तरी कार्यक्रम, वेबिनार निबंध तथा पोस्टर मेकिंग प्रतियोगिता के साथ मनाया गया।
शिक्षा मंत्रालय
केंद्रीय विद्यालयों और नवोदय विद्यालयों के 63 छात्र और शिक्षक शैक्षिक यात्रा के लिए जापान जा रहे हैं
नई दिल्ली में एक समारोह में इस दल को रवाना किया गया
केन्द्र सरकार के शिक्षा मंत्रालय ने जापान विज्ञान और प्रौद्योगिकी  एजेंसी के सहयोग से आज 63 छात्रों और शिक्षकों के एक दल को विभिन्न महत्वपूर्ण स्थानों - औद्योगिक संगठनों, संग्रहालयों, विश्वविद्यालयों, अनुसंधान संस्थानों आदि की शैक्षिक यात्रा के लिए जापान रवाना किया। ये दल विभिन्न विषयों की जानकारी एकत्र करेंगे, जो उनके करियर में आगे मार्गदर्शन प्रदान करेगा। ये युवा शिक्षार्थी केंद्रीय विद्यालयों और नवोदय विद्यालयों के कक्षा 11-12 के विद्यार्थी हैं, जो विभिन्न विषय क्षेत्रों में उच्च शिक्षा के इच्छुक हैं। 9 जुलाई से 15 जुलाई, 2023 तक जापान की इस सप्ताह भर की यात्रा के लिए छात्र बहुत उत्साहित और प्रेरित हैं।
इस कार्यक्रम में शिक्षा मंत्रालय में स्कूल शिक्षा और साक्षरता विभाग की संयुक्त सचिव श्रीमती अर्चना शर्मा अवस्थी, जेएसटी जापान के प्रबंधक श्री केमोची युकियो, सीआईईटी-एनसीईआरटी के संयुक्त निदेशक डॉ. ए. पी. बेहेरा और केंद्रीय विद्यालय संगठन व नवोदय विद्यालय समिति के अधिकारी भी इस अवसर पर उपस्थित थे।
युवा शिक्षार्थियों के बीच बौद्धिक ज्ञान और वैज्ञानिक अन्वेषण के लिए, केन्द्र सरकार के शिक्षा मंत्रालय के स्कूल शिक्षा और साक्षरता विभाग के साथ जापान विज्ञान और प्रौद्योगिकी एजेंसी  2014 से सकुरा विज्ञान कार्यक्रम  के तहत सकुरा साइंस हाई स्कूल कार्यक्रम लागू कर रही है। इस कार्यक्रम के अंतर्गत छात्रों को जापान की अल्पकालिक यात्राओं के लिए आमंत्रित किया जाता है, जिससे उन्हें जापान के अत्याधुनिक विज्ञान और प्रौद्योगिकी के साथ-साथ उसकी संस्कृति का अनुभव करने का भी अवसर मिलता है।
भारत ने अप्रैल, 2016 में पहली बार इस कार्यक्रम में भाग लिया था। अब तक 69 पर्यवेक्षकों के साथ 411 छात्रों ने इस कार्यक्रम के तहत जापान का दौरा किया है। नवंबर 2019 में अंतिम बैच जापान गया था। कोरोना महामारी के दौरान जापान साइंस एवं टेक्नोलॉजी एजेंसी  ने विश्वविद्यालय के ऑनलाइन दौरे आयोजित किए।
पर्यटन मंत्रालय
कोविड-19 टीके की 50 करोड़ खुराक ने पर्यटन क्षेत्र का विश्वास बढ़ाया: श्री जी किशन रेड्डी
पर्यटन, संस्कृति और उत्तर पूर्वी क्षेत्र  विकास मंत्री, श्री जी किशन रेड्डी ने कहा कि कोविड-19 टीकाकरण के 50 करोड़ खुराक के मुकाम को पार करने से पर्यटन क्षेत्र के विश्वास को बढ़ावा मिलेगा।
मंत्री ने ट्विटर पर लिखा, “50 करोड़ #कोविड टीके देने के साथ, हमने दुनिया के सामने यह साबित कर दिया है कि भारत अपने लोगों, स्वास्थ्य सेवा प्रदाताओं और @नरेन्द्र मोदी सरकार के ठोस प्रयासों की मदद से महामारी से उबर रहा है! #सबको वैक्सीन मुफ्त वैक्सीन”
ट्वीट: https://twitter.com/kishanreddybjp/status/1423674302314868741?s=20
केंद्रीय मंत्री ने कहा है कि टीकाकरण, पर्यटन के पुनरुद्धार में महत्वपूर्ण भूमिका निभाता है। उन्होंने कहा, "सार्वभौमिक टीकाकरण कार्यक्रम न केवल पर्यटन उद्योग को वापस पटरी पर लाने में मदद करेगा, बल्कि विदेशी पर्यटकों के विश्वास को बढ़ाएगा और इस तरह से घरेलू पर्यटन में सुधार में सहायता देगा।" श्री रेड्डी ने सभी नागरिकों और पर्यटन हितधारकों से सहयोग करने और टीकाकरण के लिए आगे आने का आग्रह किया ताकि उन्हें कोरोना विषाणु से बचाया जा सके। हालांकि, उन्होंने इस बात पर भी जोर दिया कि सभी लोगों को स्वास्थ्य मंत्रालय द्वारा अनुशंसित प्रोटोकॉल का पालन करना चाहिए, जिसमें सामाजिक दूरी के नियम, फेस मास्क पहनना और उचित दूरी शामिल है।
केंद्रीय मंत्री ने टीकाकरण की तेज गति के लिए प्रधानमंत्री के नेतृत्व में उठाए गए कई अग्रसक्रिय कदमों को भी श्रेय दिया। उन्होंने कहा, "आज हम जो परिणाम देख रहे हैं, वह मुख्य रूप से प्रधानमंत्री के दूरदर्शी नेतृत्व में हमारी सरकार द्वारा किए गए अथक प्रयासों के कारण हासिल हुए हैं। हमारी सरकार ने टीके के विकास के लिए एक इनक्यूबेटर के रूप में काम किया और इसलिए हम दुनिया के किसी भी देश की तुलना में प्रतिदिन अधिक लोगों को टीका लगाने में सक्षम हुए।
केंद्रीय मंत्री ने फ्रंट-लाइन  कर्मियों और अन्य चिकित्सा कर्मियों द्वारा किए गए कार्यों की भी सराहना की। उन्होंने कहा,“मैं सभी फ्रंट-लाइन स्वास्थ्य कर्मियों को सलाम करना चाहता हूं जिनमें डॉक्टर, नर्स, नगरपालिका कर्मी, आशा कार्यकर्ता और सरकारी कर्मचारी शामिल हैं। टीकाकरण कार्यक्रम शुरू होने से पहले ही उन्होंने कोविड-19 के खिलाफ 'सुरक्षा कवच' का काम किया है।"
श्री रेड्डी ने कहा कि 21 जून, 2021 से शुरू हुए सार्वभौमिक कोविड-19 टीकाकरण के नए चरण के बाद से जिस गति से टीकाकरण अभियान चलाया गया है, उससे लोगों में सुरक्षा की भावना पैदा हुई है। उन्होंने कहा, “हमेंआखिरी 10 करोड़ टीके देने में केवल 20 दिन लगे और यह उस सक्रियता को दिखाता है, जिसके साथ सरकार सार्वभौमिक टीकाकरण की दिशा में काम कर रही है।”
इस्पात मंत्रालय
एक्सपो 2020 दुबई में इस्पात क्षेत्र में अवसरों को प्रदर्शित करने के लिए भारतीय पवेलियन तैयार, केंद्रीय इस्पात मंत्री श्री राम चंद्र प्रसाद सिंह उद्घाटन करेंगे
भारतीय पवेलियन में 'स्टील वीक' में भारत के प्रमुख स्टील निर्माताओं के प्रतिनिधि शामिल होंगे
एक्सपो 2020, दुबई में भारतीय पवेलियन  11 मार्च 2022 से 'स्टील वीक' की मेजबानी करने के लिए पूरी तरह तैयार है। यह कार्यक्रम 17 मार्च 2022 को समाप्त होगा। सप्ताह भर चलने वाले इस आयोजन में भारत में स्टील क्षेत्र की विशेषज्ञता के बारे में बताया जाएगा और भारत के इस्पात क्षेत्र में अवसरों की एक श्रृंखला और इसकी व्यापार क्षमता का प्रदर्शन किया जाएगा।
इस्पात मंत्रालय के प्रतिनिधिमंडल का नेतृत्व केंद्रीय इस्पात मंत्री श्री राम चंद्र प्रसाद सिंह करेंगे। प्रतिनिधिमंडल के साथ सेल, जेएसडब्ल्यू, जेएसपीएल, टाटा स्टील, एएम/एनएस इंडिया सहित भारत के प्रमुख इस्पात निर्माताओं के वरिष्ठ अधिकारी शामिल होंगे।
प्रतिनिधिमंडल भारतीय इस्पात क्षेत्र में निवेश के अवसरों का पता लगाने के लिए आबू धाबी के मुबाडाला निवेश कंपनी के वरिष्ठ अधिकारियों से मुलाकात करेगा। भारतीय स्टील कंपनियों के सहयोग के अवसरों का पता लगाने और भारत में निवेश के अवसरों को प्रदर्शित करने के लिए दुबई चैंबर ऑफ कॉमर्स, यूएई स्थित स्टील निर्माताओं और स्टील उपयोगकर्ता कंपनियों के वरिष्ठ अधिकारियों की बैठकों की व्यवस्था की गई हैं। स्टील वीक के दौरान स्पेशलिटी स्टील के लिए ₹6,322 करोड़ उत्पादन-लिंक्ड प्रोत्साहन  योजना पर एक विशेष सत्र निर्धारित किया गया है। प्रतिनिधिमंडल देश के प्रमुख मंडपों  का भी दौरा करेगा।
एक्सपो 2020, दुबई में भारतीय पवेलियन के बारे में अधिक जानने के लिए, कृपया नीचे क्लिक करें:
वेबसाइट - https://www.indiaexpo2020.com/
फेसबुक - https://www.facebook.com/indiaatexpo2020/
इंस्टाग्राम - https://www.instagram.com/indiaatexpo2020/
ट्विटर - https://twitter.com/IndiaExpo2020?s=09
लिंक्डइन - https://www.linkedin.com/company/india-expo-2020/?viewAsMember=true
यूट्यूब - https://www.youtube.com/channel/UC6uOcYsc4g_JWMfS_Dz4Fhg/featured
कू - https://www.kooapp.com/profile/IndiaExpo2020
एक्सपो 2020, दुबई के बारे में अधिक जानने के लिए कृपया क्लिक करें - https://www.expo2020dubai.com/en
अधिक जानकारी या किसी भी मीडिया पूछताछ के लिए कृपया संपर्क करें -
श्री कुलदीप सिंह
एप्को वर्ल्डवाइड
भीड़ - +91 9711306379
ईमेल - kusingh@apcoworldwide.com
सुश्री शालिनी सहगल
एप्को वर्ल्डवाइड
मोब- +91 9619736883
ईमेल - ssaigal@apcoworldwide.com
युवा कार्यक्रम एवं खेल मंत्रालय
खेल मंत्रालय के टॉप्स ने नीरज चोपड़ा और तीन अन्य एथलीटों के लिए विदेशी प्रशिक्षण शिविरों को मंजूरी दी; फंडिंग के रूप में लगभग 94 लाख रुपये प्रदान किए
मिशन ओलंपिक सेल  ने 18 नवंबर को अपनी 86वीं बैठक में ओलंपिक स्वर्ण पदक विजेता नीरज चोपड़ा के यूनाइटेड किंगडम  के लॉफबोरो विश्वविद्यालय में प्रशिक्षण के प्रस्ताव को मंजूरी दी। नीरज, कोच डॉ. क्लॉस बार्टोनिट्ज़ और फिजियोथेरेपिस्ट ईशान मारवाहा के साथ लॉफबोरो में 63 दिनों तक प्रशिक्षण प्राप्त करेंगे और इसके लिए इस सप्ताह के अंत में यूके के लिए रवाना होंगे।
नीरज के अलावा, एमओसी ने बैडमिंटन खिलाड़ी किदांबी श्रीकांत, पहलवान दीपक पुनिया और जेवलिन थ्रोअर अनु रानी के प्रस्तावों को भी मंजूरी दे दी। किदांबी श्रीकांत जहां अपने कोच और फिजियोथेरेपिस्ट के साथ इंडोनेशिया के जकार्ता स्थित प्रिज्मा स्पोर्ट्स क्लब में 29 दिनों तक प्रशिक्षण प्राप्त करेंगे, वहीं पहलवान दीपक पुनिया अपने फिजियोथेरेपिस्ट के साथ संयुक्त राज्य अमेरिका के मिशिगन में 34 दिनों तक प्रशिक्षण प्राप्त करेंगे। जेवलिन थ्रोअर और कॉमनवेल्थ गेम्स की पदक विजेता अनु रानी, अपने फिजियोथेरेपिस्ट के साथ जर्मनी के लीचथलेटिक-जेमिनशाफ्ट  ऑफेनबर्ग में कोच वर्नर डेनियल, जिन्होंने पहले नीरज चोपड़ा को भी प्रशिक्षित किया था, के अधीन प्रशिक्षण प्राप्त करेंगी।
इन प्रशिक्षणों के लिए फंडिंग भारतीय खेल प्राधिकरण  की टारगेट ओलंपिक पोडियम स्कीम  के तहत प्रदान की जाएगी और इसमें खिलाड़ी एवं उनके सहयोगी स्टाफ की उड़ान, आवास, स्थानीय यात्रा और अन्य खर्चों के साथ भोजन की लागत शामिल होगी। टॉप्स प्रत्येक एथलीट को उनके प्रवास के दौरान किसी भी अन्य खर्च के लिए प्रति दिन 50 अमेरिकी डॉलर का आउट-ऑफ-पॉकेट भत्ता भी प्रदान करेगा।
उपर्युक्त सभी एथलीटों के प्रशिक्षण की कुल अनुमानित लागत लगभग 94 लाख रुपये होगी, जिसे युवा कार्यक्रम एवं खेल मंत्रालय  के राष्ट्रीय खेल विकास कोष  के तहत प्रदान किया जाएगा।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 202.16 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 5.17 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
2,02,16,02,325
|
|
शेष टीके
|
|
5,17,71,950
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 202.16 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 5.17 करोड़  से अधिक अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
गृह मंत्रालय
मोदी सरकार ने 2022-23 से 2025-26 तक की अवधि के दौरान अंतर-संचालन योग्य आपराधिक न्याय प्रणाली परियोजना के कार्यान्वयन को मंजूरी दी
केंद्रीय गृह मंत्री श्री अमित शाह के मार्गदर्शन में आईसीजेएस परियोजना का दूसरा चरण प्रभावी और आधुनिक पुलिस व्यवस्था सुनिश्चित करने की दिशा में एक महत्वपूर्ण कदम होगा
परियोजना को 3,375 करोड़ रुपये की कुल लागत से केंद्रीय क्षेत्र की योजना के रूप में लागू किया जाएगा
मोदी सरकार ने 2022-23 से 2025-26तक की अवधि के दौरान कुल 3,375 करोड़ रुपये की लागत से अंतर-संचालन योग्य आपराधिक न्याय प्रणाली परियोजना को गृह मंत्रालय द्वारा कार्यान्वित किये जाने की मंजूरी दी है। केंद्रीय गृह मंत्री श्री अमित शाह के मार्गदर्शन में आईसीजेएस परियोजना का दूसरा चरण प्रभावी और आधुनिक पुलिस व्यवस्था सुनिश्चित करने की दिशा में एक महत्वपूर्ण कदम होगा। परियोजना को केंद्रीय क्षेत्र की योजना के रूप में लागू किया जाएगा।
आईसीजेएस प्रणाली को उच्च गति की संपर्क सुविधा  के साथ एक समर्पित और सुरक्षित क्लाउड-आधारित अवसंरचना के माध्यम से उपलब्ध कराया जाएगा। राष्ट्रीय सूचना विज्ञान केंद्र  के सहयोग से परियोजना के कार्यान्वयन की जिम्मेदारी राष्ट्रीय अपराध रिकॉर्ड ब्यूरो  पर होगी। इस परियोजना को राज्यों और केंद्र शासित प्रदेशों के सहयोग से लागू किया जाएगा।
पृष्ठभूमि
अंतर-संचालन योग्य आपराधिकन्याय प्रणाली मुख्य आईटी प्रणाली के एकीकरणके लिए एक राष्ट्रीय प्लेटफार्म है, जिसका उपयोग निम्न पांच स्तंभोंके माध्यम से देश मेंआपराधिक न्याय को लागू करने के लिए किया जाता है: -
- पुलिस ,
- फोरेंसिक लैब के लिए ई-फोरेंसिक,
- न्यायालयों के लिए ई-कोर्ट,
- लोक अभियोजकों के लिए ई-प्रासक्यूशन
- जेलों के लिए ई-जेल।
आईसीजेएस परियोजना के पहले चरण में, अलग-अलग आईटी प्रणालियों को लागू और व्यवस्थित किया गया है तथा इन प्रणालियों पर रिकॉर्ड की खोज करने को भी सक्षम किया गया है।
चरण- II के तहत, प्रणाली को 'एक डेटा, एक प्रविष्टि' के सिद्धांत पर तैयार किया जा रहा है, जिसके तहत डेटा केवल एक स्तंभ में केवल एक बार दर्ज किया जाता है और फिर वही डेटा अन्य सभी स्तंभों में उपलब्ध होता है। इसके लिए प्रत्येक स्तंभमें डेटा को फिर से दर्ज करने की आवश्यकता नहीं होती है।
महिला एवं बाल विकास मंत्रालय
महिला एवं बाल विकास मंत्रालय के विशेष अभियान 2.0 के अंतर्गत ई-ऑफिस का शत-प्रतिशत क्रियान्वयन
महिला एवं बाल विकास मंत्रालय स्वच्छता को संस्थागत बनाने और मंत्रालय, स्वायत्त निकायों एवं क्षेत्रीय निकायों में लंबित मामलों को न्यूनतम करने के लिए प्रतिबद्ध है। महिला एवं बाल विकास मंत्रालय द्वारा दिसंबर, 2022 से अगस्त, 2023 की अवधि के दौरान लंबित संदर्भों के निपटान में निम्नलिखित प्रगति हुई है :
- 12,202 दस्ती फाइलें हटा दी गईं
- ई-ऑफिस का शत-प्रतिशत क्रियान्वयन
- 4,571 लंबित लोक शिकायतों का निपटान किया गया
- 1,467 लंबित लोक शिकायत अपीलों का निपटान किया गया
- स्क्रैप निस्तारण से 88,166/- रूपये का राजस्व अर्जित हुआ
इसके अलावा, स्वच्छता अभियान के तहत मंत्रालय द्वारा निम्नलिखित सर्वोत्तम प्रथाओं को अपनाया गया है:
- पीजी अपीलों के विकेंद्रीकरण और त्वरित निपटान के लिए सीपीजीआरएएमएस पोर्टल पर 37 उप-अपीलीय प्राधिकारियों  के लिए उपयोगकर्ता क्रेडेंशियल बनाए गए हैं।
- कार्यालयों का सौंदर्यीकरण एवं कमरों का नवीनीकरण
मंत्रिमण्डल
कैबिनेट सचिव ने डीपीआईआईटी सचिव डॉ. गुरुप्रसाद माहपात्रा के निधन पर शोक व्यक्त किया
कैबिनेट सचिव श्री राजीव गौबा ने डीपीआईआईटी सचिव डॉ. गुरुप्रसाद माहपात्रा के असमय निधन पर शोक व्यक्त किया है।
श्री गौबा ने अपने शोक संदेश में कहा, ‘ डॉ. माहपात्रा एक प्रिय सहयोगी थे और कार्यनीतिक सोच तथा नेतृत्व के असाधारण गुणों वाले एक उत्कृष्ट प्रशासनिक अधिकारी थे।
अधिकारिता समूहों में से एक के प्रमुख के रूप में, उन्होंने कोविड-19 महामारी के खिलाफ वर्तमान लड़ाई में पूर्ण समर्पण के साथ काम किया।
जांच में पॉजिटिव पाए जाने तथा अस्वस्थ होने के बावजूद, उन्होंने लंबे समय तक काम करना जारी रखा और बहुत चुनौतीपूर्ण परिस्थितियों में देश भर में ऑॅक्सीजन की आपूर्ति की निगरानी करते रहे।
वह अपने सक्रिय दृष्टिकोण तथा सार्वजनिक सेवा के प्रति अपनी प्रतिबद्धता के लिए याद रखे जाएंगे। उनका असमय निधन हम सभी लोगों के लिए एक अपूरणीय क्षति है। मैं उनके परिवारजनों के प्रति गहरी संवेदना व्यक्त करता हूं। ‘
एमजी/एएम/एसकेजे
(
राष्ट्रपति सचिवालय
राष्ट्रपति कल भोपाल में सातवें अंतरराष्ट्रीय धर्म धम्म सम्मेलन का उद्घाटन करेंगी
राष्ट्रपति श्रीमती द्रौपदी मुर्मु कल  सातवें अंतरराष्ट्रीय धर्म धम्म सम्मेलन का उद्घाटन करने के लिए भोपाल  जायेंगी। इस सम्मलेन का आयोजन इंडिया फाउंडेशन द्वारा सांची बौद्ध-भारतीय अध्ययन विश्वविद्यालय के सहयोग से किया जा रहा है।
वाणिज्य एवं उद्योग मंत्रालय
तमिलनाडु से जीआई प्रमाणित मदुरई माली और अन्य फूल अमेरिका और दुबई को निर्यात किए गए
विदेश में रहने वाले भारतीयों को घर और मंदिरों में देवताओं को ताजे फूलों की आपूर्ति मिलती रहे इसे सुनिश्चित करने के लिए, जीआई  प्रमाणित मदुरै मल्ली और अन्य पारंपरिक फूलों जैसे बटन गुलाब, लिली, चमंथी और मैरीगोल्ड की खेप तमिलनाडु से आज संयुक्त राज्य अमेरिका और दुबई को निर्यात की गई।
फूलों के खेप के लिए एपीडा पंजीकृत मैसर्स वैनगार्ड एक्सपोर्ट्स, कोयंबटूर द्वारा निलाकोट्टई, डिंडीगुल और सत्यमंगलम, तमिलनाडु से मंगवाए गए थे।
पैकेजिंग प्रौद्योगिकी को अपनाने और फूलों के निर्यातकों को बढ़ाने के लिए कोयंबटूर के तमिलनाडु कृषि विश्वविद्यालय के पुष्प कृषि विभाग के प्रोफेसरों द्वारा सहयोग किया गया है। निर्यातकों द्वारा गुणवत्तापूर्ण फूलों की खेती के लिए किसानों के साथ सीधा संपर्क किया गया और इस पहल से लगभग 130 महिला श्रमिकों और लगभग 30 कुशल श्रमिकों को रोजगार मिला।
इस पहल से दुबई और संयुक्त राज्य अमेरिका में भारतीय समुदाय नियमित अंतराल पर भारत से फूलों का निर्यात जारी रहने के बाद धार्मिक और सांस्कृतिक त्योहारों को मनाते हुए घर और मंदिरों दोनों में हिंदू देवताओं को ताजे फूल चढ़ा सकेंगे
वर्ष 2020-2021 के दौरान, 66.28 करोड़ रुपये मूल्य के ताजे फूल तोड़े गए। चमेली के फूल और गुलदस्ते  यूएसए, यूएई, सिंगापुर आदि देशों को निर्यात किए गए थे। जिनमें से 11.84 करोड़ रुपये के फूल तमिलनाडु से निर्यात किए गए थे। जिसका तमिलनाडु के चेन्नई, कोयंबटूर और मदुरै के प्रमुख हवाई अड्डों के जरिए निर्यात किया गया था।
जैस्मीन  दुनिया भर में पाए जाने वाले सबसे लोकप्रिय फूलों में से एक है। चमेली की खुशबू मदुरै के मीनाक्षी मंदिर के वैभव का पर्याय है। मदुरै अपने पड़ोस में उगाई जाने वाली मल्लिगाई के लिए एक प्रमुख बाजार के रूप में उभरा है, और भारत की 'चमेली राजधानी' में विकसित हुआ है।
जैस्मीन  दुनिया भर में पाए जाने वाले सबसे लोकप्रिय फूलों में से एक है। चमेली की खुशबू मदुरै के मीनाक्षी मंदिर के वैभव का पर्याय है। मदुरै अपने पड़ोस में उगाई जाने वाली मल्लिगाई के लिए एक प्रमुख बाजार के रूप में उभरा है, और भारत की 'चमेली राजधानी' में रुप में विकसित हुआ है।